पुणे पुलिस के हाथों माओवादियों के ‘‘अंदरूनी संवाद’’ वाला एक पत्र लगा है जिसमें माओवादी प्रधानमंत्री नरेंद्र मोदी की हत्या करने की योजना बना रहे थे। माओवादी 21 मई 1991 में हुई पूर्व प्रधानमंत्री राजीव गांधी की हत्या की तर्ज पर प्रधानमंत्री नरेंद्र मोदी की हत्या करना चाहते थे। पुणे पुलिस के हाथ लगे इस पत्र में बताया गया है कि वो क्यों पीएम मोदी की हत्या जरुरी है। इसमें कहा गया है कि पीएम मोदी के नेतृत्व वाली बीजेपी ने कई राज्यों में अपनी सरकार बनाई है जो माओवादियों के अस्तित्व के लिए खतरा बनता जा रहा है। पुणे की पुलिस ने कोर्ट से कहा था कि भीमा-कोरेगांव हिंसा की जांच के दौरान गिरफ्तार किये गये 5 लोगों में से एक के निवास से ये पत्र बरामद किया गया है। इससे पहले टाइम्स नाउ के हाथ लगे एक पत्र से जिग्नेश मेवानी के माध्यम से कांग्रेस-माओवादी के बीच के लिंक का खुलासा हुआ था। ये पत्र हाल ही में जारी किया गया था, विषय एक पत्र से दूसरे पत्र तक लेकिन दोनों का ही लक्ष्य देश में शांति को भंग करना और अराजकता फ़ैलाने पर केंद्रित है। भारत में माओवादी के प्रति सहानुभूति रखने वालों की कोई कमी नहीं है, ये शहरी नक्सली लंबे समय से देश में आतंकवादियों का समर्थन करते आये हैं। इस मामले को और बदतर बना दिया जाता है जब इस तरह के संवेदनशील मुद्दों पर महत्वपूर्ण पदों पर मौजूद कुछ लोग आधारहीन और बेतुके बयान देते हैं। मुंबई क्षेत्रीय कांग्रेस कमेटी के वर्तमान अध्यक्ष और कांग्रेस के पूर्व सांसद संजय निरुपम भी इसी तरह के लोगों में से एक हैं।